ג'ון פטרוצ'י

ג'ון פטרוצ'י (באנגלית: John Peter Petrucci, נולד ב-12 ביולי 1967 בלונג איילנד שבניו יורק) הוא גיטריסט וחבר מייסד של להקת הפרוגרסיב מטאל דרים ת'יאטר. הוא הפיק (יחד עם חברו להרכב מייק פורטנוי) את אלבומי הלהקה מאז אלבומם השישי משנת 1999, "Metropolis Pt. 2: Scenes from a Memory". ב-15 בדצמבר 2007 נבחר פטרוצ'י על ידי מגזין Total Guitar לגיטריסט השנה. פטרוצ'י ניגן לראשונה בגיטרה בגיל 8, כשראה שאחותו זוכה לתרגל את שיעורי הפסנתר שלה עד לשעות מאוחרות של הלילה, אך עד מהרה איבד עניין. בגיל 12 חזר לנגן כאשר ניתנה לו הזדמנות להצטרף ללהקה של חברו קווין מור, שלימים נהפך לקלידן הראשון בדרים ת'יאטר. מאותה נקודה החל פטרוצ'י לנגן על גיטרה כמעט בכל זמנו הפנוי, נעזר בלימוד עצמי וברצון עיקש להתאים את כישוריו לאמנים המוערצים עליו כדוגמת ג'ו סטריאני, סטיב ואי, רנדי רודס, סטיבי ריי ווהן, אל דימיולה, ינגוויי מלמסטין, והלהקות ראש, איירון מיידן ויס בין היתר (בראיון שנערך עמו נהג להתבדח שהוא מעריץ את "הסטיב'ים" ואת ה"אל'ים"). בגיל מאוחר יותר נרשם פטרוצ'י למכללת ברקלי למוזיקה בבוסטון עם חבר הילדות ג'ון מיונג, שם הכיר את מייק פורטנוי. השלושה הקימו יחד עם חבר ילדות נוסף של פטרוצ'י, קווין מור, את להקת Majesty שתהפוך בעתיד לדרים ת'יאטר. פטרוצ'י אמנם מזוהה בעיקר עם דרים ת'יאטר, אך הוא היה שותף בפרויקט ליקוויד טנשן אקספרימנט ובעוד רבים אחרים. פטרוצ'י הוציא קלטת הדרכה לנגינה בגיטרה בשם "Rock Discipline", שמציגה את כל המידע שקשור בנושא, ואף ספר שבו מקובצים יחדיו מבחר ראיונות שערך למגזין "Guitar World Magazine". בשנת 2001 הוזמן פטרוצ'י לנגן יחד עם סטיב ואי וג'ו סטריאני בהופעות של פרויקט G3, מה שחשף אותו בפני מעריצים חדשים רבים ועודד אותו להוציא אלבום סולו משלו. האלבום, "Suspended Animation", יצא ב-1 במרץ 2005, ופטרוצ'י המשיך להשתתף בסבב ההופעות של הרכב G3, שראה מאז תחלופה רבה של נגנים. הוא מזוהה עם נגינה זריזה ומדויקת ונחשב לאחד הגיטריסטים המוכשרים (מבחינה טכנית ומבחינה הבעתית כאחד) ביותר בעולם כיום. מאפיין נוסף בנגינתו של פטרוצ'י הוא השימוש הנרחב בגיטרה חשמלית בעלת 7 מיתרים (במקום 6 כמקובל). המיתר הנמוך הנוסף מעניק לפטרוצ'י את הצליל הכבד והמאסיבי המזוהה עמו. הוא התחיל להתנסות בגיטרת שבעה מיתרים באלבום Awake מה שהפך לטענתו את האלבום לכבד יותר. אפשר לשמוע את הגיטרה בשירים כדוגמת A Change of Seasons, The Glass Prison, עוד שירים רבים באלבום Train of Thought, והשיר the dark eternal night באלבום התשיעי systemetic chaos. כיום, בנוסף לנגינתו, ממשיך פטרוצ'י לכתוב טור על גיטרות במגזין "Guitar World Magazine". כמו כן הוא עבד על התרגום של האלבומים "Images and Words" ו"Awake" לספרי אקורדים. לפטרוצ'י חלק נכבד בכתיבה ובלחן של שיריה של דרים ת'יאטר והוא בולט בכתיבה של שירים שקטים כמו Hollow Year, Though Her Eyes ו-Take Away My Pain אותו כתב לזכרו של אביו. פטרוצ'י מתגורר עם אשתו רנה, גיטריסטית להקת המטאל הנשית "Meanstreak" ושלושת ילדיו: קאירה, רני וסמי בלונג איילנד. 1989 When Dream and Day Unite, חברת תקליטים: MCA 1992 Images and Words, חברת תקליטים: ATCO Records 1993 Live at the Marquee, חברת תקליטים: WEA International 1994 Awake, חברת תקליטים: Elektra Records 1995 A Change of Seasons, חברת תקליטים: Elektra Records 1997 Falling Into Infinity, חברת תקליטים: Elektra Records 1998 Once in a LIVETime, חברת תקליטים: Elektra Records 1999 Metropolis Pt. 2: Scenes from a Memory, חברת תקליטים: WEA/Elektra 2001 Live Scenes from New York, חברת תקליטים: WEA/Elektra 2002 Six Degrees of Inner Turbulence, חברת תקליטים: WEA/Elektra 2003 Train of Thought, חברת תקליטים: WEA/Elektra 2004 Live at Budokan, חברת תקליטים: Atlantic 2005 Octavarium, חברת תקליטים: Atlantic 2007 Systematic Chaos, חברת תקליטים: Roadrunner Records 2008 Chaos in Motion 2007-2008, חברת תקליטים: Roadrunner Records 2009 Black Clouds & Silver Linings, חברת תקליטים: Roadrunner Records 2011 A Dramatic Turn of Events, חברת תקליטים: Roadrunner Records 2013 Dream Theater (האלבום נקרא על שם הלהקה), חברת תקליטים Roadrunner Records 2014 Breaking the Fourth Wall, חברת תקליטים: Roadrunner Records 2016 The Astonishing, חברת תקליטים: Roadrunner Records 2019 Distance Over Time, חברת תקליטים: Inside Out Music 2020 Distant Memories - Live in London, חברת תקליטים: Inside Out Music 2021 A View from the Top of the World, חברת תקליטים: Inside Out Music 1998 Liquid Tension Experiment, חברת תקליטים: Magna Carta 1999 Liquid Tension Experiment 2, חברת תקליטים: Magna Carta 2000 An Evening With John Petrucci and jordan rudess, חברת תקליטים: Sound Mind Music 2001 Feeding The Wheel, גיטריסט אורח באלבום הסולו של הקלידן ג'ורדן רודס, חברת תקליטים: Magna Carta 2005 Suspended Animation, אלבום סולו, חברת תקליטים: Sound Mind Music 1998 Once in a LIVEtime, דרים ת'יאטר, חברת תקליטים: Elektra Records 2001 Live Scenes From New York, דרים ת'יאטר, חברת תקליטים WEA/Elektra 2004 Live at Budokan, דרים ת'יאטר 2005 G3: Live in Tokyo chaos in motion-2007-2008 1996 Working Man, מחווה ללהקת ראש, חברת תקליטים: Magna Carta 1997 Dragon Attack, מחווה ללהקת קווין, חברת תקליטים: CNR Music 1998 Guitar Battle, אמנים שונים, חברת תקליטים: Victo 1998 Explorers Club ,Age of Impact, חברת תקליטים: Magna Carta 1998 The John Finn Group - Wicked, חברת תקליטים: The Orchard 2006 Loudspeaker, גיטריסט אורח באלבום הסולו של הגיטריסט מרטי פרידמן, חברת תקליטים: Mascot\Avex 1993 Images and Words: Live in Tokyo, דרים ת'יאטר, חברת הפצה: Sony 1995 John Petrucci Rock Discpline, קלטת וידאו, חברת הפצה: האחים וורנר 1998 Five years in a LIVEtime, דרים ת'יאטר, חברת הפצה: Elektra 2000 Metropolis 2000: Live Scenes From New York, דרים ת'יאטר, חברת הפצה: Elektra 2001 John Petrucci Rock Discpline שוחרר ב-DVD, חברת הפצה: האחים וורנר מדיה וקבצים בנושא ג'ון פטרוצ'י בוויקישיתוף אתר האינטרנט הרשמי של ג'ון פטרוצ'י ג'ון פטרוצ'י, ברשת החברתית פייסבוק ג'ון פטרוצ'י, ברשת החברתית אקס (טוויטר) ג'ון פטרוצ'י, ברשת החברתית אינסטגרם ג'ון פטרוצ'י, סרטונים בערוץ היוטיוב ג'ון פטרוצ'י, במסד הנתונים הקולנועיים IMDb (באנגלית) ג'ון פטרוצ'י, באתר Rotten Tomatoes (באנגלית) ג'ון פטרוצ'י, באתר אפל מיוזיק (באנגלית) ג'ון פטרוצ'י, באתר ספוטיפיי ג'ון פטרוצ'י, באתר Last.fm (באנגלית) ג'ון פטרוצ'י, באתר AllMusic (באנגלית) ג'ון פטרוצ'י, באתר MusicBrainz (באנגלית) ג'ון פטרוצ'י, אמן באתר Encyclopedia Metallum (באנגלית) ג'ון פטרוצ'י, להקה באתר Encyclopedia Metallum (באנגלית) ג'ון פטרוצ'י, באתר דיזר ג'ון פטרוצ'י, באתר Yandex.Music (ברוסית) ג'ון פטרוצ'י, באתר Discogs (באנגלית) ג'ון פטרוצ'י, באתר Songkick (באנגלית) ג'ון פטרוצ'י, באתר MOOMA (בארכיון האינטרנט) ברק בן חמו, למה חרם? ריאיון מתקדם עם גיטריסט "דרים ת'יאטר" ג'ון פטרוצ'י, באתר nrg‏, 3 באוקטובר 2017 In the Room with John Petrucci, Tosin Abasi, and Devin Townsend, סרטון בערוץ "Rick Beato", באתר יוטיוב, 24 ביולי 2023 (באנגלית) The Official John Petrucci Website, Total Guitar Reader Awards, December 15th 2007 TheFunkyGibbons.net, John Petrucci's page, 2006 Paul Gibbons Guitar World Magazine, 15 of Prog-Rock's Best Guitarists Through the Years